Programul României din grupa principală:

România - Olanda, 9 decembrie, ora 19:00 (Nancy)

România - Spania, 11 decembrie, 19:00 (Nancy)

România - Ungaria, 12 decembrie, ora 19:00 (Nancy)

Clasament:

România a fost perfectă în prima repriză. A rezistat ritmului năucitor cu care nordicele își înspăimântă de obicei rivalele și a marcat la aproape fiecare atac în primele 10 minute.

Cristina Neagu a fost din nou la un nivel extraordinar, secondată de revelația serii, Laura Chiper. Extrema dreaptă a marcat 4 goluri din primele 4 tentative!

Crina Pintea a avut o nouă seară de grație, la fel ca Melinda Geiger și Eliza Buceschi. Dacă în fața Germaniei s-a remarcat Denisa Dedu, astăzi a fost rândul Iuliei Dumanska, exasperantă pentru ofensiva adversă. Vezi AICI cele mai tari imagini FOTO din România - Norvegia!

Norvegia și-a amintit că este cea mai titrată echipă din istorie și a dat semne de revenire în debutul părții secunde. Tricolorele au avut nevoie doar de o descătușare. După 7 minute fără gol marcat, Neagu a reușit o nouă execuție marcă înregistrată.

Din acea clipă echilibrul s-a rupt definitiv. Dumanska a închis poarta, iar imaginația fetelor noastre nu a avut limite. Elevele lui Ambros Martin au punctat din toate zonele și s-au impus, scor 31-23 .

România merge în grupa principală cu 4 puncte, la fel ca Olanda. Germania și Ungaria merg cu două, în timp ce Norvegia și Spania cu niciunul. Primele două formații din grupă se califică în semifinalele competiției.

România - Norvegia 31-23

Desfășurarea partidei în format text:

Final de meci, ROMÂNIA - NORVEGIA 31-23!

min. 59: Dumanska apără încă o dată din postură de 1 la 1 cu adversara. Lazlo înscrie și ea. 29-23

min. 58: Laura Chiper îndepărtează orice emoție. 29-23

min. 56: Ambros Martin scoate de pe teren titularele. 28-21

min. 53: Imposibil de oprit. Neagu își trage sufletul și se înalță cu o aruncare de pe loc, direct în vinclu. Dumanska, încă o dată de netrecut. 28-19

min. 52: Norvegia riscă tot. Atac cu 7 jucătoare, fără portar. 27-19

min. 48: Crina Pintea este absolut incredibilă. Mai scoate o lovitură de pedeapsă, transformată de Buceschi. 26-19

min. 47: Extrema celor de la CSM, Udriștoiu, înscrie printre picioarele lui Lunde. 25-18

min. 46: Neagu ratează o lovitură de la 7 metri, dar este atentă pe urmărire. 24-18

min. 44: O succesivă de efect este irosită de lobul lui Udriștoiu. 23-18

min. 41: Reușită de senzației a Melindei Geiger. Interul dreapta al României punctează și pe următorul atac pozițional. Ne distanțăm di nou. 23-16

min. 40: Pintea prinde o minge dificilă, se lasă pe spate și aruncă la colțul scurt. Lunde nu a avut nicio șansă. Norvegia cere time-out. 21-14

min. 38: Crina Pintea luptă cu două adversare și scoate lovitura de la 7 metri. Neagu e sigură și ne disteanțează din nou la 6 goluri. 20-14

min. 37: În sfârșit! Marcăm după aproape 7 minute de secetă. Din păcate, Perianu este eliminată, iar Norvegia beneficiază de o lovitură de pedeapsă. Dedu apără uluitor! 19-14

min. 31: Am ratat primul atac. Norvegia înscrie prin Oftedal după o acțiune prelungită de atac. Fanii simt momentul mai slab și încurajează formația noastră. 18-14

Începe repriza secundă!

S-a terminat prima repriză! România conduce cu 18-12

min. 29: Gol clasic. Pintea se zbate pe semicerc, scoate 7 metri, iar Neagu catapultează mingea în poartă. Dumanska apără din nou! ULUITOR 18-12

min. 27: Combinație dezavastatoare prin care mingea ajunge în extremă. Chiper încearcă un lob, dar nimerește bara. Dumanska apără pe contraatac. 17-11

min. 24: Neagu, Neagu, Neagu! Mingea pornită din brațul Cristinei se oprește direct în vinclu. 17-10

min. 23: Neagu transformă cu siguranță o lovitură de la 7 metri. 16-10

Cristina Neagu is unstoppable! The Romanian left back is at her best tonight vs @NORhandball, already tallying seven goals. Check out this hammer shot! #NORROU #ehfeuro2018 #handballissime pic.twitter.com/OS5sZ6HGuP — EHF EURO (@EHFEURO) December 5, 2018

min. 21: Punctăm din toate zonele. Valentina Ardean își demonstrează încă o dată experiența. 15-10

min. 18: Crina Pintea se desprinde și înscrie de pe semicerc. Dumanska apără pe repunerea rapidă a Norvegiei. Eliza nu ratează la faza imediat următoare. 14-9

min. 17: Mingea circulă fantastic dintr-o extremă în cealaltă. Geiger e la finalizare. 12-8

min. 16: Laura Chiper le exaperează pe nordice! 4 goluri din 4 aruncări, iar antrenorul norvegiencelor cere time-out. 11-8

min. 14: Combinație-fulger între Buceschi și Neagu. Interul stâng al naționalei aruncă imparabil. Chiper puntează din nou pe contraatac. 9-8

min. 13: Eliza Buceschi duce România în avantaj. 8-7

min. 11: Dumanska are o primă intervenție de excepție. 7-7

min. 9: Apărarea își face în sfârșit treaba. Norvegiencele par descumănite. 7-6

min. 7: Cristina Neagu marchează cu o nouă lovitură marcă înregistrată. Recuperăm mingea, iar Chiper ajunge la două goluri din două aruncări. 7-6

min. 6: Laura Chiper, gol splendid din extrema dreaptă. 5-5

min. 4: Cristina Neagu e de neoprit! Aruncare violentă de pe semicercul de 9 metri. 3-2

min. 2: Eliza Buceschi pătrunde din inter stânga și înscrie. 2-1

min. 1: Crina Pintea scoate o lovitură de la 7 metri. Neagu o transformă. 1-0

Ora 22:00 - Începe partida! România are prima posesie.